ΤΕΧΝΙΚΗ ΠΕΡΙΓΡΑΦΗΣΥΝΤΗΡΗΣΗΣ ΑΤΜΟΛΕΒΗΤΩΝ & ΕΓΚΑΤΑΣΤΑΣΕΩΝ ΦΥΣΙΚΟΥ ΑΕΡΙΟΥ

**Αντικείμενο**

Αντικείμενο της σύμβασης είναι η Συντήρηση του δικτύου φυσικού αερίου και των τεσσάρων καυστήρων - ατμολεβήτων του Νοσοκομείου για την ομαλή και απρόσκοπτη λειτουργία τους, σύμφωνα με την ισχύουσα Νομοθεσία, τους Ελληνικούς Κανονισμούς και τις υποδείξεις που ορίζει ο εκάστοτε κατασκευαστής.

**Α. Εργασίες συντήρησης ατμολεβήτων & εγκατάσταση φυσικού αερίου**

Οι εργασίες συντήρησης αφορούν στην εγκατάσταση παραγωγής ατμού του Νοσοκομείου που περιλαμβάνει τέσσερεις Ατμολέβητες παραγωγής ατμού:

* Ατμολέβητας-1 1117 KW 1.000.000 Kcal
* Ατμολέβητας-2 1117 KW 1.000.000 Kcal
* Ατμολέβητας-4 1117 KW 1.000.000 Kcal
* Ατμολέβητας-5 582 KW 500.000 Kcal

Ο Συντηρητής θα έχει την υποχρέωση να διενεργεί περιοδικό έλεγχο κάθε μήνα. Στον περιοδικό έλεγχο θα διενεργείται επιθεώρηση και ρύθμιση των καυστήρων καθώς και μέτρηση των καυσαερίων.

Θα πρέπει να λαμβάνουν χώρα οι ακόλουθες εργασίες:

Έλεγχος διαρροών στο δίκτυο φυσικού αερίου.

Ρύθμιση των καυστήρων για τη λειτουργία με το Φυσικό Αέριο.

Μέτρηση-ρύθμιση κατά BRIGON για βελτίωση βαθμού απόδοσης.

Καταγραφή σε φύλλο ελέγχου συντηρητή των μετρήσεων.

Έλεγχος καλής λειτουργίας Η/Β και γραμμής αερίου.

Καθαρισμός φίλτρων αερίου.

Καθαρισμός ή αντικατάσταση μπεκ.

Έλεγχος διαρροών αερίου σε κάθε καυστήρα και καυσαερίων.

Έλεγχος συστήματος ανίχνευσης αερίου & ασφαλιστικών συστημάτων λέβητα -καυστήρα.

**Αντίγραφα του καταγραφικού οργάνου με τις μετρήσεις και του φύλλου ελέγχου, εκτός από την ανάρτηση τους στο χώρο του λεβητοστασίου, θα κατατίθεται και στην υπηρεσία, προϋπόθεση του οποίου είναι η πιστοποίηση του λογαριασμού**

**Σύμφωνα με την ΥΑ 10735-651/21.9.2012 (ΦΕΚ\_Β 2556) θα πρέπει να διατηρείται βιβλίο συντηρήσεων και επισκευών στο οποίο θα περιγράφεται κάθε φορά το είδος των εργασιών που έγιναν στον Ατμολέβητα ή στο εξοπλισμό που είναι συναρμολογημένος πάνω σ’ αυτόν. Στο βιβλίο αυτό θα καταχωρούνται τα υλικά που χρησιμοποιούνται (ανταλλακτικά) καθώς και τα πιστοποιητικά αυτών.**

Μία φορά ανά έτος θα πρέπει να γίνεται έλεγχος και καθαρισμός των Λεβήτων.

**Απαραίτητες γενικές καλύψεις**.

Εκτός των εργασιών προληπτικής συντήρησης των παραπάνω εγκαταστάσεων στο αντικείμενο της Συντήρησης περιλαμβάνονται και οι ακόλουθες υποχρεώσεις:

* Άμεση (επί τόπου) επίσκεψη στο έργο σε περίπτωση ανάγκης εντός 2 ωρών
* Τέλος κατά τη χρονική διάρκεια της ισχύουσας σύμβασης συντήρησης ο ανάδοχος έχει πλήρως την ευθύνη για την ασφαλή και απρόσκοπτη λειτουργία των εγκαταστάσεων (εξοπλισμός και δίκτυο) της ατμοπαραγωγής.

**Ποιότητα υλικών - γενικές υποχρεώσεις αναδόχου & συμμετεχόντων**

1. Όλα τα υλικά που θα χρησιμοποιηθούν για την εκτέλεση του έργου θα είναι καινούργια και τυποποιημένα προϊόντα γνωστών κατασκευαστών, χωρίς ελαττώματα και θα έχουν της προδιαγραφές που προβλέπονται από τους κανονισμούς όταν δεν προδιαγράφονται ιδιαιτέρως.
2. Οι συμμετέχοντες θα δώσουν τιμή για το σύνολο των εργασιών του έργου (κατ’ αποκοπή).
3. Οι συμμετέχοντες θα πρέπει οπωσδήποτε και επί ποινή αποκλεισμού:

* Πιστοποιητικό ISO 9001:2015 που αφορά στη Λειτουργία και Συντήρηση Η/Μ έργων
* Πιστοποιητικό ISO 14001:2015 που αφορά στο Σύστημα Περιβαλλοντικής Διαχείρισης.
* Πιστοποιητικό ISO OHSAS 45001:2018 που αφορά στην Υγεία και Ασφάλεια στην Εργασία.
* Πιστοποιητικό ISO 37001:2016 για την καταπολέμηση της Διαφθοράς.
* Πτυχίο ΜΕΕΠ οποιασδήποτε τάξεως Η/Μ
* Να επισκεφτούν και να λάβουν γνώση επί τόπου των ειδικών και τοπικών συνθηκών των χώρων εκτέλεσης του έργου, της κατάστασης των, καθώς και να προβλέψουν κάθε τι απαραίτητο για την ολοκλήρωση αυτού. Η επίσκεψη των συμμετεχόντων θα γίνεται σε συνεννόηση (μετά από τηλ. επικοινωνία) με υπεύθυνο της Τεχνικής Υπηρεσίας του Νοσοκομείου η οποία θα χορηγεί και βεβαίωση στην οποία θα φαίνεται ότι ο υποψήφιος έλαβε γνώση των συνθηκών υλοποίησης του έργου.
* Πτυχίο Διπλωματούχου Μηχανολόγου Μηχανικού Π.Ε. με πολυετή εμπειρία από την κτήση της άδειας ασκήσεως επαγγέλματος.
* Πιστοποιητικό του οικείου επαγγελματικού επιμελητηρίου έκδοσης τελευταίου μήνα.

1. Να προσκομίσουν βεβαιώσεις καλής εκτέλεσης δύο (2) έργων συντήρησης δικτύου φυσικού αερίου δημοσίων ή ιδιωτικών φορέων για τα τρία τελευταία έτη (2022, 2023,2024).
2. Τα μέτρα ασφαλείας κατά τη διάρκεια των εργασιών αποτελούν ευθύνη του αναδόχου.
3. Τονίζεται ότι όλες οι εργασίες θα εκτελεσθούν σε απόλυτη συνεννόηση με το Τεχνικό Τμήμα του Νοσοκομείου όσον αφορά τις ώρες εργασίας λόγω των ειδικών συνθηκών, χωρίς αυτό να σημαίνει ότι ο εργολάβος εγκαταστάτης θα δικαιούται ιδιαίτερης αποζημίωσης για τις εργασίες που θα εκτελεσθούν απογευματινές, νυκτερινές ώρες ή και αργίες.
4. Το Νοσοκομείο έχει το δικαίωμα διαφοροποιήσεων (μικρών) των παραπάνω εργασιών κατά τη διάρκεια της υλοποίησης του έργου.